stanford-oval/wikipedia huggingface dataset:
Comairin lento 3272

| Comairin lento 3272 |
| --- | --- |
 Onnettomuuskoneen kaltainen lentokone
Yhteenveto
Päivämäärä:  9. tammikuuta 1997
Onnettomuustyyppi:  siiville kertyneestä lumesta ja jäästä aiheutunut maahansyöksy
Tapahtumapaikka:  Romulus, Michigan, Yhdysvallat
 :  41°57′48.08″N, 83°33′8.39″W
Lähtöpaikka:  Cincinnati/Northern Kentuckyn kansainvälinen lentoasema, Boone County, Kentucky, Yhdysvallat
Määränpää:  Detroit Metropolitanin lentoasema, Romulus, Michigan, Yhdysvallat
Kuolleita:  29 (kaikki)
Loukkaantuneita:  0
Eloonjääneitä:  0
Lentokone
Konetyyppi:  Embraer EMB-120RT Brasilia
Lentoyhtiö:  Comair
Rekisteritunnus:  N265CA
Matkustajia:  26
Miehistöä:  3
Comairin lento 3272 oli Comairin Yhdysvaltain sisäinen reittilento Cincinnati/Northern Kentuckyn kansainväliseltä lentoasemalta Detroit Metropolitanin lentoasemalle. Lennolla 9. tammikuuta 1997 käytetty Embraer EMB-120RT Brasilia syöksyi maahan vajaan 1 200 metrin korkeudesta 30 kilometrin päässä määränpäästään. Kaikki koneessa olleet 29 matkustajaa ja miehistön jäsentä kuolivat turmassa.
Operaatio Haudegen

Operaatio Haudegen oli toisessa maailmansodassa saksalaisten suorittama sotilasoperaatio, jossa sukellusvene U-307 ja kuljetuslaiva Karl J. Busch kuljettivat ryhmän saksalaisia sotilaita Huippuvuorille tarkoituksenaan ottaa haltuunsa saarilla olleet säähavaintoasemat. Operaatio pantiin toimeen syyskuussa 1944 onnistuneesti. Asemalla olleet saksalaissotilaat pitivät aseman hallussaan 4. syyskuuta 1945 asti, jolloin yhteyden katkettua lopullisesti sotilaat antautuivat saarelle saapuneen norjalaisen hylkeenmetsästyslaivan kapteenille, joka kuljetti sotilaat pois saarelta. Kyseiset saksalaissotilaat olivat viimeiset antautuneet saksalaissotilaat Euroopassa.
Aiheesta kirjallisuudessa

Article on the "weather war" in the North Atlantic
Article on the history of Svalbard Island
"Vergessen, verloren, verwirrt" ("Forgotten, lost, confused", in German), Berliner Morgenpost, March 20, 2005.
Die vergessenen Haudegen. Der Spiegel, 3 September 2010.  Artikkelin verkkoversio. Viitattu 3 September 2010.
Dege, Wilhelm: War North Of 80: The Last German Arctic Weather Station Of World War II.  Boulder, Colorado:  University Press of Colorado, 2004.  ISBN 0-87081-768-X
Reichsjägerhof Rominten

Pääportti ja vartiotupa
Reichsjägerhof Rominten oli Hermann Göringin metsästysmaja vuosina 1936–1944 Romintenin Nummilla (ven. Romintenskaja puštša; Роминтенская пуща; puol. Puszcza Romincka) Itä-Preussissa. Metsästysmajan ja bunkkerin rauniot ovat nykyisellä Kaliningradin alueella.
Historia

Romintenin nummet olivat Saksan keisari Vilhelm II:n metsästysmaina vuosina 1890–1913. Keisarilla oli metsästysmaja, jota kutsuttiin nimellä Jagdschloss Rominten.
Adolf Hitlerin noustua valtaan 30. tammikuuta 1933 Hermann Göringistä tuli Hitlerin valtakunnanhallituksen salkuton ministeri ja vuonna 1934 hänet nimitettiin valtakunnan jahti- ja metsänhoitomestariksi. Maanpaossa asunut keisari Vilhelm II ei sallinut Göringin käyttää tai asua Jagdschloss Romintenissa.
Vuonna 1935 Göring rakennutti oman metsästysmajansa Reichsjägerhof Romintenin muutamia kilometrejä pohjoiseen keisarin metsästysmajasta.
Suomen Marsalkka Carl Gustaf Emil Mannerheim oli  Hermann Göringin vieraana 27.–28. kesäkuuta 1942 Reichsjägerhofíssa Saksaan tekemänsä vastavierailun yhteydessä .
Venäläisten hyökkäyksen lähestyessä Itä-Preussin aluetta metsästysmajassa toimi hetken aikaa Göringin esikunta.
Opastaulu ja uudelleenrakennussuunnitelma

Reichsjägerhof Rominten sijaitsee Kaliningradin alueen kaakkoisosassa Venäjän ja Puolan välisellä rajavyöhykkeellä. Lähin venäläinen kaupunki on Gusev (ven. Gusev; Гyсев) ; saks. Gumbinnen).
Romintenin metsässä on kaksi opastaulua, joissa on  mm. seuraavaa tekstiä: Valtakunnanmarsalkka Hermann Göring rakennutti metsästysmajansa alle bunkkerin vuonna 1940. Reichsjägerhof'issa vierailivat Ison-Britannian suurlähettiläs Sir Nevile Hendersson, Puolan suurlähettiläs Jozef Lipski, Suomen Marsalkka Carl Gustav Mannerheim, Reichsführer-SS Heinrich Himmler, ulkoministeri Joachim von Ribbentrop ja Itä-Preussin gauleiter Erich Koch. Todisteita on myös Neuvostoliiton NKVDn turvallisuusjohtaja Lavrenti Berijan neuvottelusta majassa vuonna 1940.
Lokakuun 16. päivänä 1944 Göring oli viimeistä kertaa metsäsästämässä. Lokakuun 20. päivänä 1944 Puna-armeijan hyökättyä Gumbinnenin alueelle,  taloa vartioinut metsänvartijaa poltti muut Romintenin alueen rakennukset paitsi oman talonsa.
Lokakuussa 2015 julkaistun saksalaisen Königsberger Express-lehden mukaan aluetta suunnitellaan rakennettavaksi uudelleen
Kuvia

Juhlatila
Päärakennus
Pääsisäänkäynti v 1940
Pääsisäänkäynti v 2015
Päärakennuksen pommisuoja v 2015
Opastaulu Romintenin metsässä v 2015
Itäseinustan pommisuojan ovi v 2015
Mannerheim ja Göring metsästysmajassa vuonna 1942.
Operaatio Tannenbaum

Operaatio Tannenbaum (suom. operaatio Joulukuusi, aiemmin operaatio Vihreä) oli saksalaisten toisessa maailmansodassa suunnittelema mutta hylätty suunnitelma hyökätä Sveitsiin. Suunnitelman suunnittelu alkoi jo vuonna 1940 ja oli valmiina toteutettavana vuoteen 1944 asti, mutta suunnitelmaa ei koskaan pantu käytäntöön. Suunnitelman mukaan Saksa olisi 11 divisioonan turvin yhdessä Italian 15 divisioonan kanssa hyökännyt Sveitsiin.lähde?
Aiheesta muualla

http://automaticballpoint.com/2010/03/18/operation-tannenbaum-part-i/
Viides maailmanvalta

| Viides maailmanvalta: Yli-ihmisen tarina> Empire V |
| --- | --- |

Alkuperäisteos
Kirjailija:  Viktor Pelevin
Kieli:  venäjä
Genre:  yhteiskunnallinen romaani, satiiri, maaginen realismi
Kustantaja:  Eksmo
Julkaistu:  2006
Ulkoasu:  sidottu
Sivumäärä:  408
ISBN:  5699190856
Suomennos
Suomentaja:  Arja Pikkupeura
Kansitaiteilija:  Timo Mänttäri
Kustantaja:  Tammi
Julkaistu:  2009
Ulkoasu:  sidottu
Sivumäärä:  397
ISBN:  978-951-31-4526-2
Sarja: Keltainen kirjasto, 399
Löydä lisää kirjojaKirjallisuuden teemasivulta
Viides maailmanvalta (ven. Ампир V,  Ampir V, myös Empire V) on venäläiskirjailija Viktor Pelevinin satiirinen romaani, joka sijoittuu 2000-luvun Moskovaan. Teos julkaistiin Venäjällä vuonna 2006 ja se on kirjailijan kahdeksas romaani, viides suomennettu. Se piikittelee niin nuorta kuin vanhempaakin sukupolvea, nauraa poliittisen korrektiuden ja muiden nykymaailman ilmiöiden kustannuksella, sekä viljelee viittauksia populaarikulttuuriin ja etenkin venäläisiin julkisuuden henkilöihin, poliitikkoihin ja oligarkkeihin.
Viides maailmanvalta kertoo vampyyreistä, mutta perinteisestä tavasta poiketen. Pelevinin teoksessa vampyyrit ovat maailmaa hallitseva eliittiluokka, viides maailmanvalta, joka aikanaan jalosti ihmisen apinasta karjaeläimekseen. Vampyyrien ravintona ei kuitenkaan ole veri, vaan bablos, rahan lopullinen olomuoto, jota ihminen ”raha-rauhasellaan” tuottaa ja joka on ihmisen elinvoiman tiiviste. Ihmiset itse ovat tästä kaikesta tietämättömiä, ja vampyyrit hallitsevat heitä glamourin ja diskurssin avulla. Glamour tähtää siihen, että ihminen tuntee itsensä riittämättömäksi ja siitä syystä jatkuvasti tavoittelee ja tuhlaa rahaa siihen, mitä kiiltävät mainokset tarjoavat. Diskurssi puolestaan asettaa ihmisten ajattelulle rajat, jotteivät he ala lähestyä totuutta maailman todellisesta järjestyksestä.
Romaanin satiiri kohdistuu ensisijaisesti venäläisiin, jotka ovat liittyneet mainonnan levittämään kulutusjuhlaan; teoksen sivuilla todetaankin, että venäläisen elämän hengellisyys piilee pullistelussa. Venäläinen ei suinkaan yritä tällä pullistelulla osoittaa olevansa parempi kuin muut, vaan nimenomaan samanlainen kuin muut. Pelevin kuitenkin nostaa kritiikkinsä myös ylemmälle tasolle koskemaan laajemmin koko globaalia ajatusmallia, jonka mukaan rahantuotannosta on tulossa ”ainoa moraali, arvo ja päämäärä”.
Pelevin pääsi vuonna 2007 teoksellaan Viides maailmanvalta Bolšaja kniga (Большая книга, suom. ”Suuri kirja”) -kirjallisuuspalkinnon finalisteihin, ja teos sijoittui lukijaäänestyksen perusteella kolmen suosituimman joukkoon, vaikkei varsinaista palkintosijaa voittanut.
Elokuvaohjaaja Viktor Ginzburg, joka on jo aiemmin ohjannut elokuvan Pelevinin teoksesta Generation P, aikoo tehdä myös Viidennestä maailmanvallasta elokuvaversion. Hän aloitti joulukuussa 2015 Internetissä rahoituskampanjan elokuvan tuotantoa varten. Kampanjan tavoitteena on kerätä 15 miljoonaa ruplaa, ja kuvausten on määrä alkaa kesällä 2016.
Juoni

Teoksen päähenkilö on Roma Štorkin, valintamyymälän lastaajana työskentelevä moskovalaisnuorukainen. Eräänä päivänä hän näkee kadussa nuolen ja tekstin: ”Tositilaisuus päästä eliittiin. Toista ei tule koskaan.” Roma seuraa nuolta ja löytää itsensä vampyyri Brahman asunnosta. Brahma siirtää Romaan fyysisen kielen, vampyyrin ytimen, ja muuntaa näin Roman vampyyriksi, uudelta jumalnimeltään Rama Toiseksi.
Rama aloittaa oppitunnit, jotka perehdyttävät hänet vampyyrien maailmaan. Vanhemmat vampyyrit Jehova, Baldur ja Loki opettavat hänelle glamourin, diskurssin ja taistelun ja rakkauden taitoa. Vähitellen Ramalle selviää, mitä vampyyrit ovat: maailmaa hallitseva viides maailmanvalta, ravintoketjun toiseksi ylin lenkki, jonka yläpuolella on vain jumala. Ihmiset ovat vain vampyyrien karjaa, ja heitä pidetään tietämättömänä totuudesta glamourin ja diskurssin avulla. Lisäksi Rama oppii muiden vampyyrien tavoin saamaan ihmisyksilöstä kaiken mahdollisen selville puremalla tätä ja maistamalla tämän verta. Hän oppii myös muuntautumaan lepakoksi. Koulutuksensa päätteeksi Rama tapaa Ištarin, vampyyrien ikääntyneen jumalattaren, jonka fyysinen olemus käsittää vain alttarihuoneen seinässä kiinni olevan ihmisen pään. Ištarilta Rama saa viimein tietää raha-aine babloksesta, vampyyrien todellisesta ravinnosta, ja hän oppii, että viime kädessä Ištar tekee bablosta ja jakaa sitä vampyyreille. Rama ei kuitenkaan nielaise purematta uutta minuuttaan yli-ihmisenä, vaan pohtii ja kyseenalaistaa vampyyrien roolia eliittinä, heidän valtaansa ja moraalista oikeuttaan hallita ihmisiä.
Vampyyrikoulutuksen aikana Ramaan ottaa yhteyttä nuori nainen, Hera Seitsemäs, joka on Raman tavoin vastikään muutettu vampyyriksi. Nuoret tutustuvat lähemmin, ja pian Rama rakastuu Heraan. Myös kokenut vampyyri Mithra kiinnostuu Herasta, minkä seurauksena Rama ennen pitkää provosoituu haastamaan Mithran kaksintaisteluun. Taisteluaseeksi valitaan runous – kummankin osapuolen tulee kirjoittaa runo yhteisestä aiheesta, ja Hera toimii tuomarina. Rama häviää taistelun, mutta saa pian selville, että Hera valitsi tarkoituksella voittajaksi Mithran pelastaakseen Raman hengen; Herasta tehdään uusi Ištar-jumalatar, mihin prosessiin tarvitaan ylimääräinen kieli. Kieli otetaan Mithralta, joka kuolee toimenpiteeseen.
Joidenkin kuukausien kuluttua uusi Ištar kutsuu Raman ensi kertaa luokseen, ja tämä noudattaa kutsua. Lepakkona kaupungin yli lentäessään Rama pohtii itseään ja maailmaa, ja toteaa muuttuneensa aiemmasta vastustelustaan huolimatta täysin ja peruuttamattomasti. Hän ottaa avosylin vastaan sen, mitä vampyyrinä oleminen merkitsee – hän on nyt huipulla, mutta sinne pääseminen vaati hänen entisen itsensä ja naiivin uskonsa ihmeeseen uhraamista.
Keskeiset henkilöt

Rama Toinen (Roma)
Hera Seitsemäs
Mithra Kuudes
Jehova, diskurssin opettaja
Baldur, glamourin opettaja
Loki, taistelun ja rakkauden opettaja
Enlil Marativitš, vampyyrien koordinaattori
Ištar Borisovna, vampyyrien Suuri Jumalatar
Viides maailmanvalta dystooppisena teoksena

Viidennessä maailmanvallassa on joitakin dystooppisia piirteitä koskien eritoten ihmisen luonnetta ja asemaa maailmassa. Teoksessa ihmiset ovat ylemmän eliitin orjia, karjaa, jonka ainoana tehtävänä on tuottaa vampyyrien ravintoa bablosta. Vampyyrieliitti hallitsee ihmisiä kietomalla heidät materialismin pauloihin; teoksessa osoitetaan moneen kertaan, että ihmiset ovat sisimmässään välinpitämättömiä toisiaan kohtaan ja elävät vain tavoitellen rahaa, jotta voivat tuhlata sen ulkonäköönsä, kiiltopintaisten mainosten tarjoamiin iloihin ja valtaan, jota kuvittelevat itsellään olevan. Todellinen raha ja todellinen valta kuuluvat kuitenkin aivan toiselle taholle. Pelevin itse toteaakin eräässä haastattelussa, että kaupungit ovat ja olivat aina pelkkiä rahatehtaita, jotka eivät suinkaan ole olemassa tavallisen ihmisen hyväksi.
Lisäksi Raman pohdinnat teoksen lopussa maalailevat uhkakuvia horisonttiin: Rama katselee ”mahtavia torneja, jotka imevät mustaa nestettä planeetan suonista”, ja ymmärtää, että sen puoliin ”mustaa nestettä” kuin bablostakaan ei tule riittämään maailmassa kaikille. Tämä johtaa väistämättä konfliktiin maailmaa hallitsevien vampyyrien – maailmanvaltojen – välillä, ja tulevaisuus näyttäytyy epävarmana.
Aiheesta muualla

Ville Niittynen: Viides maailmanvalta (Arkistoitu – Internet Archive). Umami 15.11.2009.
Ville Ropponen: Planeetan nokkimisjärjestys. Kiiltomato.net 30.12.2009.
Mikael Kallavuo: Viides maailmanvalta: Eliittivampyyrit ja glamourin taika (Arkistoitu – Internet Archive). Fifi 12.7.2010.
30. huhtikuuta

30. huhtikuuta on gregoriaanisen kalenterin mukaan vuoden 120. päivä (121. päivä karkausvuonna). Vuodesta on jäljellä 245 päivää.
30. huhtikuuta on vappuaatto.
Nimipäivät

suomalainen kalenteri: Mirja, Miia, Mira, Mirva, Mirjami, Mirka, Mirella, Mirkka
suomenruotsalainen kalenteri: Mia, Mirjam, Mira, Marius
ortodoksinen kalenteri: Jaakko, Ignati
pohjoissaamenkielinen kalenteri: Mirjá, Miijá
vanhemmissa kalentereissa: Balthasar, Joosua, Josua, Mariana, Marianna, Marianus, Sewerus
Tapahtumia

1789 – George Washington vannoi virkavalansa ja hänestä tuli ensimmäinen Yhdysvaltain presidentti.
1803 – Yhdysvallat osti Ranskalta Louisianan.
1897 – Joseph John Thomson julkaisi löytäneensä elektronin.
1900 – Havaijista tuli Yhdysvaltojen territorio.
1916 – Kesäaika otettiin ensimmäisen kerran käyttöön Saksassa.
1945 – Adolf Hitler ja Eva Braun tekivät itsemurhan valtakunnankanslian bunkkerissa.
1948 – Amerikan valtioiden järjestö (OAS) perustettiin Bogotássa.
1953 – Ensimmäinen Pekka Puupää -elokuva sai ensi-iltansa.
1972 – Watergate-skandaali: Richard Nixon luovutti Valkoisen talon nauhoitukset tutkijoille.
1975 – Vietnamin sota päättyi Saigonin valtaukseen.
1984 – Suomen ensimmäinen ”koeputkilapsi” syntyi.
2002 – Maailman ensimmäinen ydinvoimala sammutettiin Obninskissa 48 vuoden miltei yhtäjaksoisen käytön jälkeen.
2013 – Hollannin kuningatar Beatrix luopui kruunusta Willem-Alexanderin hyväksi. Hänestä tuli ensimmäinen mieshallitsija Hollannissa sadan vuoden jälkeen.
2017 – Valtteri Bottas voitti uransa ensimmäisen Formula 1 -osakilpailun Venäjällä ollen viides suomalainen F1 -osakilpailuvoittaja.
2019 – Japania vuodesta 1989 hallinnut keisari Akihito luopui kruunustaan. Kyseessä on ensimmäinen kerta yli 200 vuoteen, kun Japanin keisari luopuu vallasta. Valta siirtyi Akihiton esikoispojalle Naruhitolle, joka nousi valtaistuimelle seuraavana päivänä.
Kuolleita

65 – Lucanus, roomalainen runoilija (s. 39)
1030 – Mahmud Ghaznilainen, Ghaznavidien valtakunnan hallitsija (s. 971)
1632 – Sigismund, Puolan kuningas 1587–1632, Ruotsin kuningas 1593–1599 (s. 1566)
1632 – Johann Tilly, saksalainen kenraali (s. 1559)
1883 – Édouard Manet, ranskalainen taidemaalari (Aamiainen ruohikolla) (s. 1832)
1885 – Jens Peter Jacobsen (”J. P. Jacobsen”), tanskalainen kirjailija (s. 1847)
1945 – Eva Braun, Hitlerin vastavihitty vaimo (s. 1912)
1945 – Adolf Hitler, kansallissosialistisen Saksan johtaja, valtakunnankansleri ja diktaattori 1933–1945 (s. 1889)
1956 – Alben William Barkley (”Alben W. Barkley”), Yhdysvaltain 35. varapresidentti (1949–1953) (s. 1877)
1956 – Wilhelm von Leeb, saksalainen sotamarsalkka (s. 1876)
1973 – Heidi Gabriella Wilhelmina Sundblad-Halme, suomalainen kapellimestari ja säveltäjä (s. 1903)
1983 – McKinley Morganfield (”Muddy Waters”), yhdysvaltalainen muusikko (s. 1915)
1989 – Sergio Leone, italialainen elokuvaohjaaja (Hyvät, pahat ja rumat) (s. 1929)
1992 – Toivo Kärki, suomalainen säveltäjä, muusikko, pianotaiteilija, tuotantopäällikkö ja sovittaja (s. 1915)
1994 – Roland Ratzenberger, itävaltalainen Formula 1 -kuljettaja (s. 1960)
2007 – Erik Mantere (”Eeki Mantere”, ”Viktor Kalborrek”), suomalainen muusikko (s. 1949)
2009 – Jokke Kangaskorpi, suomalainen jalkapalloilija (s. 1972)
2010 – Jorma Peltonen, suomalainen jääkiekkoilija (s. 1944)
2011 – Daniel Quillen, yhdysvaltalainen Fieldsin mitalilla palkittu matemaatikko (s. 1940)
2015 – Risto Jaakkola, suomalainen lainsäädäntöneuvos (s. 1941)
2016 – Kaarlo Ahokas, suomalainen raviohjastaja (s. 1958)
2016 – Harold Kroto, vuoden 1996 Nobelin kemianpalkinnon saanut brittiläinen kemisti, fullereenin löytäjä (s. 1939)
2019 – Peter Mayhew, yhdysvaltalainen näyttelijä (Tähtien sota) (s. 1944)
2020 – Rishi Kapoor, intialainen  elokuvanäyttelijä, -tuottaja ja -ohjaaja (s. 1952)
2023 – Eeva Heilala, suomalainen kirjailija ja runoilija (s. 1934)
2023 – Pentti Pesä, suomalainen teatteriohjaaja, näytelmäkirjailija ja kirjailija (s. 1942)
2024 – Tyyne Martikainen, suomalainen terveydenhuoltoneuvos ja kirjailija (s. 1931)
2024 – Markku Salomaa, suomalainen päätoimittaja ja sotahistorian dosentti (s. 1954)
Juhlapäiviä

Vappuaatto
Alankomaissa koninginnedag, alkujaan kuningatar Julianan syntymäpäivä
Aiheesta muualla

Kuvia tai muita tiedostoja aiheesta 30. huhtikuuta Wikimedia Commonsissa
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Johan Gabriel Oxenstierna (urheilija)

| Mitalit | Mitalit | Mitalit |  |
| --- | --- | --- | --- |
|  Johan Gabriel Oxenstierna (urheilija) |  Johan Gabriel Oxenstierna (urheilija) |  Johan Gabriel Oxenstierna (urheilija) |  |
Maa:   Ruotsi
Miesten nykyaikainen viisiottelu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | Nykyaikainen viisiottelu |  |
Johan Gabriel Oxenstierna af Korsholm och Wasa (28. elokuuta 1899 Sirishov – 18. heinäkuuta 1995 Täby) oli ruotsalainen nykyaikainen viisiottelija ja olympiavoittaja. Hän edusti seuratasolla Flottans IF:ää. Oxenstierna voitti lajissaan kultaa Los Angelesin olympialaisissa 1932.
Lima (täsmennyssivu)

Lima voi tarkoittaa seuraavia:
lima, tahmea erite
limat (Ruppia), vesikasvisuku
NRP Lima (1933), Portugalin laivaston Douro-luokan hävittäjä.
Lima, Perun pääkaupunki
Lima, kaupunki Ohiossa Yhdysvalloissa
Lima, joki Espanjassa ja Portugalissa
Lima, kylä ruotsalaisessa Leksandin kunnassa
Lima, taajama ruotsalaisessa Malung-Sälenin kunnassa
Adriana Lima (s. 1981), brasilialainen malli
Aline Milene de Lima (s. 1994), brasilialainen jalkapalloilija
Arthur Moreira Lima (1940–2024), brasilialainen pianisti
Caetano Antônio Lima dos Santos (1916–2014), brasilialainen katolinen piispa
Eder Lima (s. 1984), brasilialais-venäläinen futsalpelaaja
Francisco Ernandi Lima da Silva, Mirandinha (s. 1959), brasilialainen jalkapalloilija
Gabriel Lima (s. 1987), brasilialais-italialainen futsalpelaaja
Gusttavo Lima (s. 1989), oik. Nivaldo Batista Lima, brasilialainen laulaja
Ildefons Lima (s. 1979), andorralainen jalkapalloilija
Isabel Wiseler-Lima (s. 1961), luxemburgilainen poliitikko ja europarlamentaarikko
João Evangelista de Lima Vidal (1874–1958), portugalilainen katolinen arkkipiispa
José de Lima (1924–2013), brasilialainen katolinen piispa
José Lezama Lima (1910–1976), kuubalainen kirjailija ja toisinajattelija
José Vieira de Lima (s. 1931), brasilialainen katolinen piispa
Képler Laveran Lima Ferreira, Pepe (s. 1983), portugalilainen jalkapalloilija
Kevin Lima (s. 1962), yhdysvaltalainen ohjaaja
Kristian Lima de Faria (s. 1965), ruotsalainen näyttelijä
Leila de Lima (s. 1959), filippiiniläinen asianajaja, poliitikko ja ihmisoikeuksien puolustaja
Letícia Izidoro Lima da Silva, Lelê (s. 1994), brasilialainen jalkapalloilija
Lucas Lima (s. 1990), brasilialainen jalkapalloilija
Marcos Aurélio de Oliveira Lima (s. 1984), brasilialainen jalkapalloilija
Maurício Lima (s. 1968), brasilialainen lentopalloilija
Paulo Eduardo Rodrigues Lima (s. 1985), brasilialainen jalkapalloilija
Paulo Henrique Chagas de Lima, Ganso (s. 1989), brasilialainen jalkapalloilija
Pedro Lima (1971–2020), angolalainen uimari
Rodrigo José Lima dos Santos (s. 1983), brasilialainen jalkapalloilija
Ronaldo Luis Nazário de Lima (s. 1976), brasilialainen jalkapalloilija
Rosalvo Cordeiro de Lima (s. 1962), brasilialainen katolinen piispa
Salvatore Lima (1928–1992), italialainen poliitikko (kristillisdemokraatti)
Sandy Leah Lima (s. 1983), brasilialainen pop-laulaja
Sebastião Lima Duarte (s. 1964), brasilialainen katolinen piispa
Tarciane Karen dos Santos de Lima (s. 2003), brasilialainen jalkapalloilija
Vanderlei de Lima (s. 1969), brasilialainen kestävyysjuoksija
Vicente de Lima (s. 1977), brasilialainen pikajuoksija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lima”, voi hakea sivunnimihaulla, laajalla sivunnimihaulla tai tekstihaulla.